CELEX: 62022TN0192
Language: sk
Date: 2022-04-13 00:00:00
Title: Vec T-192/22: Žaloba podaná 13. apríla 2022 – Polynt/ECHA

7.6.2022   
            
            
               SK
            
            
               Úradný vestník Európskej únie
            
            
               C 222/33
            
         
      Žaloba podaná 13. apríla 2022 – Polynt/ECHA
      (Vec T-192/22)
      (2022/C 222/55)
      Jazyk konania: angličtina
      
         Účastníci konania
      
      
         Žalobkyňa: Polynt SpA (Scanzorosciate, Taliansko) (v zastúpení: C. Mereu a S. Abdel-Qader, advokáti)
      
         Žalovaná: Európska chemická agentúra
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil žalobu za prípustnú a dôvodnú,
               
            
                  —
               
               
                  zrušil rozhodnutie Európskej chemickej agentúry zaslané listom zo 4. februára 2022 (FUP- DEV-01-21200655590-58-0000-CCH-1-2_FTR_NOTIF), informujúce o absencii odpovede na rozhodnutie o hodnotení dokumentácie,
               
            
                  —
               
               
                  určil, alebo uložil ECHA povinnosť prijať nové opatrenie, ktorým sa určí, že žalobkyňa je oslobodená od povinnosti poskytnúť ECHA akúkoľvek informáciu po ukončení výroby a následnej nedostupnosti príslušnej látky z dôvodu vyššej moci, a
               
            
                  —
               
               
                  uložil ECHA povinnosť nahradiť všetky trovy tohto konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tvrdení, že žalovaná porušila zásadu vyššej moci, keď rozhodla, že zastavenie výroby látky 1,3-dioxo-2-benzofuran-5- karboxylová kyselina s nonan-1-ol-om (EC Number 941-303-6) (ďalej len „látky“) po prijatí konečného rozhodnutia o kontrole súladu z dôvodov vyššej moci nezbavuje žalobkyňu povinnosti predložiť informáciu vyžadovanú v pôvodnom rozhodnutí o kontrole súladu látok.
               
            
                  2.
               
               
                  Druhý žalobný dôvod je založený na tvrdení, že žalovaná porušila článok 50 ods. 2 nariadenia Európskeho parlamentu a Rady (ES) č. 1907/2006 (1) (ďalej len „nariadenie REACH“).
               
            
                  3.
               
               
                  Tretí žalobný dôvod je založený na tvrdení, že žalovaná porušila články 5 a 6 nariadenia REACH.
               
            
                  4.
               
               
                  Štvrtý žalobný dôvod je založený na tvrdení, že žalovaná porušila zásadu proporcionality.
               
            
         (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1).